Waqt li l-UE tħares lejn kif l-aħjar li tirkupra mill-impatt tal-pandemija, il-Membri tal-PE jgħidu li l-patt ekoloġiku jrid ikun fiċ-ċentru ta' kwalunkwe pakkett ta' rikostruzzjoni. Il-kriżi attwali tas-saħħa u l-konsegwenzi tagħha għadhom il-prijorità immedjata, iżda l-Parlament Ewropew qed jiffoka wkoll fuq strateġija għall-perjodu ta' wara l-kriżi. riżoluzzjoni tas-17 ta' April , il-Membri tal-Parlament Ewropew qalu li l-UE teħtieġ pakkett massiv ta' rkupru u ta' rikostruzzjoni li fil-qalba tiegħu jkollu l-patt ekoloġiku biex jistimula l-ekonomija u jiġġieled it-tibdil fil-klima Impatt fuq l-emissjonijiet tal-karbonju Matul il-miżuri ta' kwarantina stretti madwar l-Ewropa, it-tniġġis tal-arja naqas minħabba tnaqqis fit-traffiku u f'attivitajiet ekonomiċi oħra. Il-bliet Ewropej il-kbar irreġistraw tnaqqis kbir fil-konċentrazzjoni tad-dijossidu tan-nitroġenu (NO2), xi wħud bin-nofs. L-għeluq tal-uffiċini u tal-industrija u t-tnaqqis kbir fl-ivvjaġġar naqqsu l-emissjonijiet tas-CO2. Fl-ewwel kwart tal-2020 huwa mistenni li jkun hemm tnaqqis fid-domanda għall-elettriku wkoll. Minħabba l-aspettattivi dwar it-tnaqqis fid-domanda għall-elettriku u fl-attività industrijali, il-prezz għall-kwoti tas- Sistema tal-UE għan-Negozjar ta' Emissjonijiet (EU ETS) naqas b'40 % bejn nofs Frar u nofs Marzu 2020. Il-liġi dwar il-Klima tal-UE Fit-28 ta' Novembru 2019, il-Parlament Ewropew iddikjara emerġenza klimatika u talab li l-leġiżlazzjoni kollha rilevanti tal-UE tkun konformi mal-għan li t-tisħin globali jinżamm taħt il-1.5 °C. Il-Kummissjoni spjegat il-ftehim ekoloġiku f'Diċembru, u f'Marzu segwietu bi proposta għal Liġi dwar il-Klima tal-UE biex l-UE ssir newtrali mil-lat ta' klima sal-2050 F'Jannar, il-Parlament appella għal miri ta' tnaqqis tal-emissjonijiet aktar ambizzjużi minn dawk proposti mill-Kummissjoni biex tiżgura li l-UE tkun tista' tilħaq l-għan tagħha. laqgħa tal-Kumitat għall-Ambjent tal-Parlament , fil-21 ta' April, il-Viċi President Eżekuttiv tal-Kummissjoni, Frans Timmermans, qal li l- kalendarju għal-Liġi dwar il-Klima tal-UE baqa' l-istess u wiegħed li f'Settembru titressaq proposta ta' mira ta' tnaqqis riveduta għall-2030. Il-Liġi dwar il-Klima trid tiġi approvata mill-Parlament Ewropew u mill-Kunsill tal-Ministri qabel ma tkun tista' tidħol fis-seħħ. Il-Parlament irid li l-UE tadotta dawn il-miri minn ħafna qabel il-konferenza tan-NU COP26 dwar it-Tibdil fil-Klima, li ġiet posposta għall-2021 minħabba l-pandemija. miżuri diġà ħadet l-UE biex tiġġieled il-pandemija. Aktar informazzjoni Stqarrija għall-istampa tal-Kumitat ENVI (21 ta' April 2020) EPRS: L-impatt tal-kriżi tal-coronavirus fuq l-azzjoni klimatika u fuq il-Patt Ekoloġiku Ewropew EP IPOL: Valutazzjoni kritika tal-isfidi tat-tkabbir, dawk finanzjarji u regolatorji tal-Patt Ekoloġiku Mistoqsijiet u tweġibiet: Il-liġi Ewropea dwar il-Klima u l-Patt dwar il-Klima Konsultazzjoni online dwar il-Patt dwar il-Klima (skadenza: 27 ta' Mejju) il-Patt Ekoloġiku tal-UE fit-Tren Leġiżlattiv Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF